Here is a page extracted from Wikipedia that may contain CSS, HTML, and a lot of unformatted text.

Title: Carrascal
Content: Un carrascal, carrascar u carrascosa ye una selva u matical a on predomina la carrasca. Ye la forma arquetipica de vechetación mediterrania.

Lo carrascal climax ye una selva a on lo estrato arborio deixa pasar prou luz pa que se desembolique un matical u estrato arbustivo denso. Ixe estrato arbustivo se queda cuasi tota la luz y no deixa que se desembolique un estrato herbacio contino.

En la Peninsula Iberica bi ha muitas clases de carrascals con diferents especies acompanyants seguntes lo clima y suelo.
 
Los carrascals son caracteristicos de lo paisache de lo semontano pirenenco. 
En lo Prepireneu catalán bi ha carrascals montans de caracter submediterranio, con especies tipicas de selvas caducifolias.
En zonas costeras d'Occitania a Norte de Catalunya se troba lo carrascal litoral con a subespecie Quercus ilex ilex.
En atras zonas d'o Levant peninsular Quercus ilex ilex ye substituyida por a subespecie Quercus ilex ballota y domina a formación dita "carrascal termofilo levantín".
En as parameras d'o Sistema Iberico as condicions de continentalidat extrema y gran sequedat fan que lo que trobemos siga un carrascal de paramera arbustivo y pobre en especies.
En la costa cantabrica bi ha carrascals relictos d'un tiempo mes calido y que sobreviven aproveitando microclimas.

En la toponimia los carrascals amaneixen con palabras como carrascal u cercito (de lo latín QUERCETUM) en arias aragonesoparlants. En atras zonas de la peninsula a parte de carrascal, tamién amaneixen como carrasqueta (en Alcoi) u carrascosa.

Referencias